TV1

TV1 (RTM1 tauka Radio Televisyen Malaysia 1, tauka dikelala enggau nama Televisyen Malaysia enggau Rangkaian Pertama tauka Rangkaian 1) iya nya saluran televisyen terestrial ke pemadu tuai di Malaysia. Saluran tu berengkah ditabur enggau rasmi kena 28 Disember 1963 pukul 6:00 lemai, ditabur pengelama 3 jam 45 minit sehari ari pukul 6:00 lemai nyentuk pukul 9:45 malam nyadi Televisyen Malaysia. TV1 tebal agi bepalan ba Wisma TV, Angkasapuri Kota Media, Kuala Lumpur. Kelimpah ari studio ti udah ditetapka ungkup penabur berita TV1, ti diatu ditaburka ari Wisma Berita RTM, Angkasapuri Kota Media, Kuala Lumpur. TV1 nyadi stesyen televisyen ti keterubah sereta pemadu tuai di Malaysia. Batang rambai jaku iya nya Warna Mewarnaimu.

TV1, TV2, TV6, TV Okey, Berita RTM, Stesyen Lumba enggau Main RTM dikuasa RTM ti bepalan ba Angkasapuri Kota Media, Kuala Lumpur.

TV1 diatu ditaburka ba MYTV, Astro/NJOI enggau Unifi TV ba saluran 101 dalam format HD (definisyen tinggi). Semua program disempulang enggau subtitle jaku Melayu enggau jaku English.

Saluran tu ditabur terus ba servis streaming RTM, RTM Klik, Astro GO, Sooka, Unifi TV App enggau MYTV Mana Mana.

Licha TV1, Berita RTM enggau RTM ASEAN mungkur nyau deka semua ASEAN, garis entara menua ba darat enggau tasik Malaysia-Brunei, Malaysia-Indonesia, Malaysia-Singapura, Malaysia-Filipina enggau Malaysia-Thailand